Greenpeace protestuoja prieš L'oreal.
**Greenpeace** – tarptautinė aplinkos apsaugos organizacija, įkurta 1971 m. Vankuveryje (*Vancouver*). Žinoma savo akcijomis prieš atmosferinius ir požeminius atominius bandymus, banginių medžioklę, miškų naikinimą, naftos kompanijų politiką ir kt. Greenpeace turi tautines ir regionines būstines 41 šalyje, jungiamas Amsterdame esančios Greenpeace International. Organizacija finansiškai remiama maždaug 2,8 mln. visame pasaulyje esančių rėmėjų ir labdaros organizacijų, tačiau vyriausybių ir korporacijų paramos nepriima.

Greenpeace organizacija, anksčiau žinoma kaip Greenpeace Foundation, savo pirmąją kampaniją pradėjo 1971 m. rugsėjo 15 d. Ja buvo protestuojama prieš atominių ginklų bandymus Aliaskoje.

Misija
------

Savo oficialioje svetainėje Greenpeace skelbia tokią savo misiją:

Greenpeace yra pasaulinė kampanijų organizacija, kuri veikia siekdama pakeisti visuomenės požiūrį ir elgesį, kad būtų apsaugota gamta bei aukštinama taika.

Organizacijos struktūra
-----------------------

Centrinė organizacijos būstinė Greenpeace International įsikūrusi Nyderlanduose, Amsterdame. Ji vienija 28 tarptautiniu bei nacionaliniu mastu veikiančius padalinius, kurių veikla aprėpia daugiau nei 40 šalių. Organizacijos padaliniai veikia autonomiškai, tačiau jie visi skelbia tas pačias tiesas bei nuolat ieško rėmėjų savo veiklai palaikyti.

### Licenzijuoti Greenpeace padaliniai

Licenzijuoti Greenpeace padaliniai finansiškai remia Greenpeace International veiklą, organizuoja vietines kampanijas, dalyvauja tarptautiniuose projektuose bei padeda kurti pasaulinių organizacijos kampanijų programas.

| Licenzijuoti Greenpeace padaliniai |
| --- |
| Greenpeace Africa |
| Greenpeace Argentina |
| Greenpeace Australija - Ramiojo vandenyno regionas |
| Greenpeace Belgija |
| Greenpeace Brazilija |
| Greenpeace Kanada |
| Greenpeace Centrinė ir Rytų Europa |
| Greenpeace Čilė |
| Greenpeace Kinija |
|
| Greenpeace Čekija |
| Greenpeace Prancūzija |
| Greenpeace Vokietija |
| Greenpeace Graikija |
| Greenpeace Indija |
| Greenpeace Italija |
| Greenpeace Japonija |
| Greenpeace Liuksemburgas |
| Greenpeace Viduržemio jūros regionas |
| Greenpeace Meksika |
| Greenpeace Nyderlandai |
| Greenpeace Naujoji Zelandija |
| Greenpeace Šiaurės Europa |
| Greenpeace Rusija |
| Greenpeace Pietryčių Azija |
| Greenpeace Ispanija |
| Greenpeace Šveicarija |
| Greenpeace Jungtinė Karalystė |
| Greenpeace JAV |

Organizacijos prioritetai
-------------------------

Greenpeace organizuoja kampanijas bei projektus pagal savo tam laikotarpiui nustatytus prioritetus. Greenpeace rengia kampanijas, skatinančias alternatyvius jūrinių išteklių bei atsigaminančios energijos panaudojimo sprendimus, taip pat, savo veikla kreipia dėmesį į per didelius pasaulinės žūklės mastus ir atominės energetikos keliamus pavojus. 

Šiuo metu organizacija koncentruojasi į globalinio atšilimo stabdymą bei pasaulio vandenyno bei senųjų miškų išsaugojimą. Greenpeace savo tikslų siekia įprastiniais aplinkosaugos organizacijos metodais (pvz.: dalyvavimas tarptautinės konferencijose, lobizmas ir kt.), tačiau į daugelį savo kampanijų įtraukia taikius tiesioginio poveikio veiksmus. 

Organizacija garsėja tiesioginio poveikio veiksmais ir tokiu būdu pritraukia dėmesį į tam tikras aplinkosaugos problemas. Pavyzdžiui, Greenpeace aktyvistai apsupa save banginių medžiotojų harpūnais ar įsiveržia į atominės energetikos bazes apsirengę radioaktyvių atliekų statinėmis. 

### Dabartiniai Greenpeace prioritetai

* Žmonių veiklos sukeltų pasaulinių klimato pokyčių (globalinio atšilimo) stabdymas
* Pasaulio vandenyno išsaugojimas (taip pat ir banginių medžioklės bei dugninių tinklų naudojimo stabdymas)
* Senųjų miškų išsaugojimas
* Taikos išsaugojimas, branduolinis nusiginklavimas
* Darnios žemdirbystės skatinimas bei prieštaravimas genetinė inžinerijos vystymui
* Toksinių atliekų, tarp jų ir e-atliekų (kompiuterinės technikos atliekų), kiekių sumažinimas

Galerija
--------

* Greenpeace kampanija prieš anglimi varomas elektros jėgainesGreenpeace kampanija prieš anglimi varomas elektros jėgaines
* Greenpeace protestuoa prieš Esso veikląGreenpeace protestuoa prieš Esso veiklą
* Greenpeace akcija prieš L`orealGreenpeace akcija prieš L`oreal

Nuorodos
--------

* Oficiali Greenpeace svetainė anglų kalba
* Oficialus Greenpeace tinklaraštis Archyvuota kopija 2008-12-17 iš Wayback Machine projekto.
* Greenpeace rėmėjų tinklalapis Archyvuota kopija 2008-10-19 iš Wayback Machine projekto.